Legal Document

Category: 368

Text:
6. ΑΠΟΦΑΣΗ ΥΠΟΥΡΓΩΝ  ΥΓΕΙΑΣ ΚΑΙ ΠΡΟΝΟΙΑΣ ΚΑΙ   ΟΙΚΟΝΟΜΙΚΩΝ Αριθ.Γ4/Φ.422/οικ.1142  της 23/26 Απρ. 1985 (ΦΕΚ Β΄ 228)  Αύξηση χρηματικού βοηθήματος Κωφαλάλων και επέκτασή του σε νέες κατηγορίες Κωφαλάλων.  Έχοντας υπόψη: 1.Τις διατάξεις: α) του Α.Ν. 421/37 «περί διαθέσεως εσόδων τινών υπέρ της Κοινωνικής Προνοίας» (ΦΕΚ Α΄/2/1937), β) της Δ2β/423/73 αποφάσεως, περί επιδοτήσεως Κωφαλάλων ηλικίας μέχρι και 18 χρόνων, όπως τροποποιήθηκε με την 56/80 απόφασή μας (ΦΕΚ Β΄/291/80), γ) της 193/79 (ΦΕΚ Β΄/143/79) αποφάσεώς μας περί τρόπου πληρωμής χρηματικών βοηθημάτων σε τυφλούς, όπως αντικαταστάθηκε και συμπληρώθηκε με τη 1481/80 απόφασή μας. 2.Την απόφαση του Πρωθυπουργού Υ.79/21.6.84 (ΦΕΚ 413/84 τ.Β΄) Ανάθεση αρμοδιοτήτων στον Αναπληρωτή Υπουργό Οικονομικών. 3.Τη Γ4/Φ.422/οικ. 1904/13.7.84 (ΦΕΚ 479/84 τ.Β΄) απόφασή μας, «περί αυξήσεως του Χρηματικού βοηθήματος που καταβάλλεται σε κωφαλάλους και τροποποίηση των όρων και της διαδικασίας καταβολής του». 4.Την ανάγκη αυξήσεως του βοηθήματος κωφαλάλων, που δεν μπορούν να εργαστούν και χορηγήσεως βοηθήματος στους κωφαλάλους μαθητές σπουδαστές και φοιτητές, αποφασίζουμε: Άρθρ.1.-(Αντικαθίσταται το άρθρ. 1 της Γ4β/ Φ.422/οικ.1904/84 απόφασης, ανωτ. αριθ. 5). Άρθρ.2.-(Αντικαθίσταται το άρθρ. 2 της Γ4/Φ.422/οικ.1904/84 απόφασης, που είχε αντικαταστήσει το άρθρ. 3 της Γ4/Φ11-2/οικ. 1929/82 απόφασης, ανωτ. αριθ. 4). Άρθρ.3.-(Αντικαθίσταται το άρθρ. 3 της Γ4/ Φ.422/οικ.1904/84 απόφασης, που είχε αντικαταστήσει το άρθρ. 4 της Γ4/Φ11-2/οικ. 1929/82 απόφασης, ανωτ. αριθ. 4). Διακοπή επιδοτήσεως Άρθρ.4.-1.Το επίδομα που χορηγείται στα κωφάλαλα άτομα, που δεν μπορούν να χαρακτηριστούν οικονομικά αδύνατα σύμφωνα με τα οριζόμενα στο άρθρ. 2 της αποφάσεως αυτής, διακόπτεται με έκδοση σχετικής Νομαρχιακής αποφάσεως. 2.Οι γονείς ή οι κηδεμόνες των κωφαλάλων παιδιών μέχρι 18 χρόνων, στην υπεύθυνη δήλωση του Νόμ. 105/69, που προβλέπει το άρθρ. 4 της αποφάσεώς μας Γ4/Φ.422/οικ. 1904/84 (ΦΕΚ 479/84 τ.Β΄) θα δηλώσουν ακόμα το σχολείο που φοιτούν τα παιδιά τους ή ότι δεν φοιτούν σε σχολείο.  Σελ. 84,60(α) Τεύχος ΙΑ-10-3 Σελ. 50 Στη δεύτερη περίπτωση η αρμόδια Δ/νση ή το Τμήμα Κοινωνικής Πρόνοιας κατά την Κοινωνική έρευνα, θα ελέγξει τους λόγους, που επικαλούνται οι γονείς για τη μη φοίτηση του παιδιού τους σε σχολείο· εφόσον οι λόγοι δεν θεωρηθούν επαρκείς διακόπτεται η χορήγηση του επιδόματος κωφαλαλίας. Άρθρ.5.-Κάθε προηγούμενη διάταξη αποφάσεως ή εγκυκλίου αντίθετη με τις ρυθμίσεις της αποφάσεως αυτής καταργείται. Κατά τα λοιπά ισχύουν οι διατάξεις που μέχρι σήμερα ρυθμίζουν το πρόγραμμα οικονομικής ενισχύσεως των κωφαλάλων.   35.Β.ζ.6 Κωφάλαλοι   499